pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือเพจ Because We Care ดึงเยาวชนหนุน “รัก…ในวัยเรียน” ยุติความรุนแรง ไม่บูลลี่ (Bully)
วันจันทร์ที่ 29 พฤษภาคม 2566
พม. จับมือเพจ Because We Care ดึงเยาวชนหนุน “รัก...ในวัยเรียน” ยุติความรุนแรง ไม่บูลลี่ (Bully)
พม. จับมือเพจ Because We Care ดึงเยาวชนหนุน “รัก...ในวัยเรียน” ยุติความรุนแรง ไม่บูลลี่ (Bully)
เมื่อวันที่ 28 พ.ค. 66เวลา 10.00 น. เพจ Because We Care ภายใต้การกํากับดูแลของกระทรวงการพัฒนาสังคมและความมั่นคงของมนุษย์ และสํานักงานตํารวจแห่งชาติ จัดกิจกรรมโครงการ “รัก...ในวัยเรียน” เพื่อสร้างความตระหนักถึงการยุติการกระทําความรุนแรงในทุกรูปแบบ รวมถึงการบูลลี่ (Bully) ให้กับนัก เรียนโรงเรียนเบญจมราชาลัย ในพระบรมราชูปถัมภ์ กรุงเทพฯ ระดับมัธยมศึกษาปีที่ 6 จํานวน 250 คน ซึ่งเป็นกลุ่มเด็กและเยาวชนอันเป็นกําลังสําคัญในการพัฒนาประเทศ เป็นสร้างการมีส่วนร่วมในความรับผิดชอบต่อการสร้างสรรค์สังคมน่าอยู่และมีความสุขสําหรับทุกคน โดยมี พ.ต.อ.หญิง ศิริกุล ศรีสง่า พยาบาล (สบ 5) โรงพยาบาลตํารวจ ในฐานะที่ปรึกษาปลัด พม. กล่าวแนะนํากิจกรรมโครงการ “รัก...ในวัยเรียน” และนายพลวิทย์ กุมภา รองผู้อํานวยการ กลุ่มบริหารงานกิจการนักเรียน โรงเรียนเบญจมราชาลัย ในพระบรมราชูปถัมภ์ พร้อมคณะครูเข้าร่วม
พ.ต.อ.หญิง ศิริกุล กล่าวว่า เพจ Because We Care ภายใต้การกํากับดูแลของกระทรวงการพัฒนาสังคมและความมั่นคงของมนุษย์ และสํานักงานตํารวจแห่งชาติ ตระหนักถึงปัญหาการกระทําความรุนแรงในทุกรูปแบบ รวมถึงการบูลลี่ (Bully) ที่เกิดขึ้นอย่างต่อเนื่อง เห็นได้จากการนําเสนอข่าวผ่านสื่อต่างๆ ซึ่งส่งผลกระทบโดยตรงทั้งทางร่างกายและจิตใจต่อกลุ่มเด็กและเยาวชนในระยะยาว ทั้งนี้ การแก้ไขปัญหาดังกล่าวต้องอาศัยความร่วมมือในการทํางานอย่างบูรณาการร่วมกันระหว่างภาคีเครือข่ายทุกภาคส่วนทั้งภาครัฐ เอกชน และประชาสังคม รวมทั้งประชาชน ทั้งนี้ จึงมีการประสานความร่วมมือเป็น "พลังทางสังคม" ด้วยการดําเนินโครงการ "รัก...ในวัยเรียน" เพื่อปลูกจิตสํานึกและยุติการกระทําความรุนแรงทุกมิติ รวมถึงการบูลลี่ (Bully) สําหรับกลุ่มเด็กและเยาวชนในสถานศึกษา อีกทั้งเป็นการสร้างภูมิคุ้มกันและการรับรู้ในการป้องกันและยุติการกระทําความรุนแรงอย่างเข้มแข็ง
พ.ต.อ.หญิง ศิริกุล กล่าวเพิ่มเติมว่า วันนี้ มีการจัดกิจกรรมโครงการ "รัก...ในวัยเรียน" ณ โรงเรียนเบญจมราชาลัย ในพระราชูปถัมภ์ฯ นับเป็นกิจกรรม ครั้งที่ 3 ของโครงการฯ ซึ่งได้รับความร่วมมือจากภาคีเครือข่าย ได้แก่ กระทรวง พม. โดย กรมกิจการเด็กและเยาวชน และศูนย์ช่วยเหลือสังคม สายด่วน พม. โทร 1300 สภาเด็กและเยาวชนแห่งประเทศไทย และบริษัท วิริยะประกันภัย จํากัด (มหาชน) โดยมีการจัดกิจกรรมต่างๆ ที่น่าสนใจ โดย กรมกิจการเด็กและเยาวชน และสภาเด็กและเยาวชนแห่งประเทศไทย ได้แก่ กิจกรรม “เสริมสร้างความรู้ด้านกฎหมาย (Cyber Bullying)” กิจกรรม “เพศกับวัยรุ่น” กิจกรรมร้องเพลง “อยากจะฟัง” และกิจกรรมสันทนาการสานสัมพันธ์ อีกทั้งการจัดนิทรรศการโครงการ “รัก...ในวัยเรียน” การเฝ้าระวังปัญหาสังคม และการแจ้งเหตุให้ความช่วยเหลือผู้ประสบปัญหาทางสังคมทุกรูปแบบ โดยศูนย์ช่วยเหลือสังคม
หากพบเห็นเหตุการณ์ความรุนแรง เด็กและเยาวชนอยู่ในสภาวะความเสี่ยงที่จะถูกกระทําความรุนแรง สามารถแจ้งเจ้าหน้าที่ตํารวจและติดต่อกระทรวง พม. ทั้งสายด่วน พม. โทร. 1300 บริการฟรี 24 ชั่วโมง และระบบแจ้งเหตุฉุกเฉินทางสังคม "ESS Help Me" ปักหมุด หยุดเหตุ ใน LINE OA บนมือถือ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-นายกรัฐมนตรีรับทราบข้อกังวลกรณีมาตรการลดภาษีน้ำมันดีเซลสิ้นสุด 20 ก.ค. เผยมีเวลาเกือบ 2 เดือนเตรียมการ มอบคลัง-พลังงานวางแนวทางรองรับย้ำผลกระทบประชาชนน้อยที่สุด
วันจันทร์ที่ 29 พฤษภาคม 2566
29/05/2566
นายกรัฐมนตรีรับทราบข้อกังวลกรณีมาตรการลดภาษีน้ํามันดีเซลสิ้นสุด 20 ก.ค. เผยมีเวลาเกือบ 2 เดือนเตรียมการ มอบคลัง-พลังงานวางแนวทางรองรับย้ําผลกระทบประชาชนน้อยที่สุด
นายกรัฐมนตรีรับทราบข้อกังวลกรณีมาตรการลดภาษีน้ํามันดีเซลสิ้นสุด 20 ก.ค. เผยมีเวลาเกือบ 2 เดือนเตรียมการ มอบคลัง-พลังงานวางแนวทางรองรับย้ําผลกระทบประชาชนน้อยที่สุด ไม่เป็นอุปสรรคเศรษฐกิจฟื้นตัว
วันนี้ ( 29 พ.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบถึงข้อกังวลของประชาชนและภาคธุรกิจต่อกรณีที่ขณะนี้มีข้อมูลข่าวสารเกี่ยวกับมาตรการลดภาษีสรรพสามิตน้ํามันดีเซล 5 บาทต่อลิตร จะสิ้นสุดในวันที่ 20 ก.ค. 66 โดยมีความกังวลว่าระยะเวลาดังกล่าวอาจจะยังไม่มีรัฐบาลใหม่เข้ามาบริหารประเทศและติดสินใจเกี่ยวกับมาตรการ จะทําให้ราคาน้ํามันดีเซลปรับขึ้นทันที 5 บาทต่อลิตร จนกระทบต่อค่าครองชีพและเศรษฐกิจในภาพรวม
นายกรัฐมนตรี ขอให้ประชาชนอย่าเพิ่งวิตกกังวล โดยมาตรการลดภาษีสรรพสามิตน้ํามันดีเซลครั้งล่าสุด(ครั้งที่7) ที่รัฐบาลได้อนุมัติให้ดําเนินการเพิ่งเริ่มมีผลเมื่อวันที่ 21 พ.ค. ที่ผ่านมาและจะไปสิ้นสุดในวันที่ 20 ก.ค. 66 หรือเหลือเวลาอีก 2 เดือนจึงจะสิ้นสุดมาตรการ ยังมีเวลาที่รัฐบาลจะพิจารณาแนวทางต่างๆ มารองรับเพื่อให้ผลกระทบเกิดกับประชาชนน้อยที่สุด
น.ส.ไตรศุลี กล่าวว่า นายกรัฐมนตรีเห็นว่าตามความเหมาะสมแล้วมาตรการที่ต้องใช้จ่ายงบประมาณ หรือทําให้รัฐสูญเสียรายได้อย่างมีนัยสําคัญนั้น ควรต้องให้รัฐบาลใหม่ได้พิจารณา แต่รัฐบาลรักษาการโดยหน่วยงานที่เกี่ยวข้อง ก็ต้องดูสถานการณ์แต่ละช่วงเวลาว่าควรต้องดําเนินการอย่างไร เพื่อสามารถดูแลผลกระทบให้เกิดกับประชาชนน้อยที่สุด ไม่เป็นอุปสรรคต่อเศรษฐกิจที่กําลังฟื้นตัว และเป็นไปตามกฎหมาย
“นายกรัฐมนตรีได้มอบหมายให้กระทรวงการคลังหารือกับกระทรวงพลังงาน เพื่อวางแนวทางรองรับกับมาตรการที่จะสิ้นสุดในปลายเดือน ก.ค. โดยให้พิจารณาปัจจัยต่างๆประกอบกัน เช่น สถานการณ์และแนวโน้มราคาน้ํามันโลก ฐานะกองทุนน้ํามันฯ ผลกระทบต่อภาพรวมเศรษฐกิจในช่วงเปลี่ยนผ่านนโยบาย แนวทางไหนดําเนินการได้โดยอํานาจของหน่วยงาน หรือส่วนใดที่ต้องหารือคณะกรรมการการเลือกตั้ง (กกต.) ให้จัดทําแนวทางเสนอต่อนายกรัฐมนตรีเพื่อดําเนินการตามความเหมาะสมต่อไป” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ย้ำผู้มีสิทธิบัตรทอง เปลี่ยนหน่วยบริการได้ 4 ครั้งต่อปี ใช้สิทธิได้ทันที ไม่เสียค่าใช้จ่าย
วันจันทร์ที่ 29 พฤษภาคม 2566
ย้ําผู้มีสิทธิบัตรทอง เปลี่ยนหน่วยบริการได้ 4 ครั้งต่อปี ใช้สิทธิได้ทันที ไม่เสียค่าใช้จ่าย
.....
แจ้งผู้ถือ "บัตรทอง" หรือบัตรประกันสุขภาพถ้วนหน้า ที่ต้องการย้ายโรงพยาบาล หรือหน่วยบริการในการรักษาพยาบาล สามารถย้ายสิทธิบัตรทองได้ด้วยตัวเอง ซึ่งสามารถเปลี่ยนหน่วยบริการได้มากกว่า 1 ครั้ง แต่ไม่เกิน 4 ครั้งต่อปี และเกิดสิทธิทันทีโดยไม่ต้องรอระยะเวลา 15 วัน เปลี่ยนได้ง่ายผ่าน 3 ช่องทางดังนี้
.
1. แอปพลิเคชัน สปสช. ดาวน์โหลดฟรี ได้ทั้งระบบ Android และ iOS
2. ไลน์ สปสช. เพิ่มเพื่อนด้วยไอดี พิมพ์คําว่า @nhso หรือคลิก https://lin.ee/zzn3pU6
3. ติดต่อด้วยตนเอง ดังนี้ กรณีต่างจังหวัด ได้แก่ โรงพยาบาลส่งเสริมสุขภาพตําบล (รพ.สต) สถานีอนามัย ศูนย์สุขภาพชุมชนเมือง โรงพยาบาลของรัฐ
ในส่วนของกรุงเทพมหานคร ได้แก่ สํานักงานหลักประกันสุขภาพแห่งชาติ ชั้น 2 อาคารบี (ทิศตะวันตก) ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ ในวันเวลาราชการ
.
สําหรับเอกสารที่ต้องใช้ เพื่อเปลี่ยนสถานพยาบาล (หน่วยบริการ)
- บัตรประจําตัวประชาชน
– เด็กเล็กใช้สูติบัตร (ใบเกิด) คู่กับบัตรประจําตัวประชาชนผู้ปกครอง
.
กรณีที่พักอาศัยไม่ตรงกับที่อยู่บัตรประชาชน ให้แสดงหลักฐานอย่างใดอย่างหนึ่งดังนี้
1. หนังสือรับรองของเจ้าบ้าน
2. หนังสือรับรองของผู้นําชุมชน
3. หนังสือรับรองผู้ว่าจ้างหรือนายจ้าง
4. เอกสารหรือหลักฐานที่มีชื่อของผู้ประสงค์ลงทะเบียน เช่น ใบเสร็จค่าน้ําค่าไฟ ค่าเช่าที่พัก สัญญาเช่าที่พัก ฯลฯ
.
หากมีข้อสงสัยสอบถามเพิ่มเติม โทร. สายด่วน สปสช. 1330 ตลอด 24 ชม.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง
ชวนพุทธศาสนิกชน ร่วมกิจกรรมสัปดาห์วันวิสาขบูชา 1 – 7 มิ.ย.66
ข้าวไทย ครองอันดับ 1 ตลาดฮ่องกง เดินหน้ากระตุ้นการบริโภคต่อเนื่อง
เปิดรายงานผล แผนแม่บทน้ํา 5 ปี คนไทยเข้าถึงน้ําดื่มปลอดภัย 100% เร่งพัฒนาประปาดื่มได้ ตามเป้าหมาย SDGs
รัฐบาลไทย-ข่าวทำเนียบรัฐบาล-DAD ท็อปฟอร์ม คว้าคะแนนเต็มผลการดำเนินงานของรัฐวิสาหกิจ ในการประเมินผลการดำเนินงานรัฐวิสาหกิจปี 2565
วันจันทร์ที่ 29 พฤษภาคม 2566
29/05/2566
DAD ท็อปฟอร์ม คว้าคะแนนเต็มผลการดําเนินงานของรัฐวิสาหกิจ ในการประเมินผลการดําเนินงานรัฐวิสาหกิจปี 2565
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนเต็ม 5.000 ในหัวข้อผลการดําเนินงานของรัฐวิสาหกิจ จากการประเมินผลการดําเนินงานรัฐวิสาหกิจปี 2565 สาขาสาธารณูปการ โดยได้คะแนนรวม 4.1543
บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนเต็ม 5.000 ในหัวข้อผลการดําเนินงานของรัฐวิสาหกิจ จากการประเมินผลการดําเนินงานรัฐวิสาหกิจปี 2565 สาขาสาธารณูปการ โดยได้คะแนนรวม 4.1543 ตอกย้ําการเป็นผู้นําองค์กรพัฒนาอสังหาริมทรัพย์ภาครัฐ พร้อมมุ่งพัฒนาและบริหารทรัพย์สินของรัฐให้เกิดมูลค่าเพิ่ม
เพื่อการเติบโตอย่างยั่งยืน มีธรรมาภิบาล โปร่งใส ตรวจสอบได้
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า ตามที่ สํานักงานคณะกรรมการนโยบายรัฐวิสาหกิจ (สคร.) ได้ประกาศคะแนนประเมินผลการดําเนินงานรัฐวิสาหกิจ ปี 2565ตามระบบประเมินผลรัฐวิสาหกิจ State Enterprise Assessment Model : SE-AM ซึ่ง DAD ได้รับคะแนนประเมินผลการดําเนินงานรัฐวิสาหกิจ ประจําปี 2565 เต็ม 5.000 คะแนน ในหัวข้อที่ 2 ผลการดําเนินงานของรัฐวิสาหกิจ สาขาสาธารณูปการ และได้คะแนนรวมทั้งสิ้น 4.1543 โดยพิจารณาจากผลการดําเนินงาน 3 ด้านหลัก ได้แก่ 1.การดําเนินงานตามยุทธศาสตร์ 2. ผลการดําเนินงานของรัฐวิสาหกิจ และ 3. การบริหารจัดการองค์กรทั้ง 8 ด้าน (Core Business Enablers) สะท้อนให้เห็นถึงการดําเนินงานอย่างมีประสิทธิภาพของ DAD ตามภารกิจหลักเพื่อพัฒนาและบริหารทรัพย์สินของรัฐให้เกิดมูลค่าเพิ่ม เพื่อการเติบโตอย่างยั่งยืน มีธรรมาภิบาล โปร่งใส ตรวจสอบได้
ดร.นาฬิกอติภัค กล่าวว่า “ในปี 2565 DAD ได้มุ่งเน้นการพัฒนาโครงการศูนย์ราชการเฉลิมพระเกียรติฯ โซนซี ให้เป็นไปตามแผนที่ได้วางไว้อย่างมีประสิทธิภาพ รวมถึงโครงการอื่น ๆ อย่างต่อเนื่อง อาทิ โครงการอาคารอเนกประสงค์กรมสรรพสามิต โครงการบ้านพักผู้สูงอายุ รามาฯ-ธนารักษ์ จังหวัดสมุทรปราการ และโครงการก่อสร้างอาคารจอดรถและซ่อมบํารุง (Depot) เพื่อยกระดับการให้บริการและคุณภาพชีวิตของประชาชนและผู้มีส่วนได้ส่วนเสียทุกฝ่ายอย่างเต็มความสามารถ”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมเด็กไทย สร้างชื่อเสียงให้ประเทศ ในการแข่งขันฟิสิกส์โอลิมปิกระดับทวีปเอเชีย ครั้งที่ 23 ประจำปี 2566 (The 23rd Asian Physics Olympiad : APhO 2023)
วันจันทร์ที่ 29 พฤษภาคม 2566
29/05/2566
โฆษกรัฐบาลเผย นายกฯ ชื่นชมเด็กไทย สร้างชื่อเสียงให้ประเทศ ในการแข่งขันฟิสิกส์โอลิมปิกระดับทวีปเอเชีย ครั้งที่ 23 ประจําปี 2566 (The 23rd Asian Physics Olympiad : APhO 2023)
โฆษกรัฐบาลเผย นายกฯ ชื่นชมเด็กไทย สร้างชื่อเสียงให้ประเทศ ในการแข่งขันฟิสิกส์โอลิมปิกระดับทวีปเอเชีย ครั้งที่ 23 ประจําปี 2566 (The 23rd Asian Physics Olympiad : APhO 2023) ประเทศมองโกเลีย
วันนี้ (29 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานจากความสามารถของเด็กไทยที่ไปแข่งขันฟิสิกส์โอลิมปิกระดับทวีปเอเชีย ครั้งที่ 23 ประจําปี 2566 (The 23rd Asian Physics Olympiad : APhO 2023) ระหว่างวันที่ 19 – 29 พฤษภาคม 2566 ณ กรุงอูลันบาตอร์ (Ulan Bator) ประเทศมองโกเลีย ประสบความสําเร็จได้รับ 1 เหรียญทอง 1 เหรียญเงิน 2 เกียรติคุณประกาศ และ 4 เกียรติบัตร
โฆษกประจําสํานักนายกรัฐมนตรี กล่าวว่า ในการแข่งขันฟิสิกส์โอลิมปิกระดับทวีปเอเชียในครั้งนี้ มีผู้เข้าร่วมการแข่งขัน 200 คน จาก 28 ประเทศ โดยตัวแทนเด็กไทยด้วยความร่วมมือของสถาบันส่งเสริมการสอนวิทยาศาสตร์และเทคโนโลยี (สสวท.) ทําผลงานการแข่งขันได้อย่างยอดเยี่ยม ประสบความสําเร็จรับ 1 เหรียญทอง 1 เหรียญเงิน 2 เกียรติคุณประกาศ และ 4 เกียรติบัตร ประกอบด้วย
1. นายธนัชสรศ์ จันทร์เกษมสัตย์ โรงเรียนเตรียมอุดมศึกษา กรุงเทพมหานคร เหรียญทอง
2. นายธงไชย อาชาบุณยเสก โรงเรียนเตรียมอุดมศึกษา กรุงเทพมหานคร เหรียญเงิน
3. นายณัฏฐ์เดช เผด็จสุวันนุกูล โรงเรียนเซนต์คาเบรียล กรุงเทพมหานคร รางวัลเกียรติคุณประกาศ
4. นายนพรุจ สอดศรี โรงเรียนกําเนิดวิทย์ จังหวัดระยอง รางวัลเกียรติคุณประกาศ
5. นายภัทรพล พันธ์เลิศระพี โรงเรียนเตรียมอุดมศึกษา กรุงเทพมหานคร เกียรติบัตรเข้าร่วมการแข่งขัน
6. นายอัศวัศ บัวจงกล โรงเรียนชลราษฎรอํารุง จังหวัดชลบุรี เกียรติบัตรเข้าร่วมการแข่งขัน
7. นายปัณณธร เทียนกิ่งแก้ว โรงเรียนเตรียมอุดมศึกษา กรุงเทพมหานคร เกียรติบัตรเข้าร่วมการแข่งขัน
8. นายรวินภ โสดาดี โรงเรียนกําเนิดวิทย์ จังหวัดระยอง เกียรติบัตรเข้าร่วมการแข่งขัน
“นายกรัฐมนตรีชื่นชมในความสามารถของเยาวชนไทยที่เข้าร่วมในการแข่งขันครั้งนี้ ซึ่งทําผลงานได้อย่างยอดเยี่ยม จนได้รับรางวัล แสดงถึงศักยภาพทางความรู้ด้านวิทยาศาสตร์ของเยาวชนไทยให้เป็นที่ประจักษ์ในเวทีการแข่งขันระดับเอเชีย พร้อมเชื่อมั่นว่าจะเป็นแรงบันดาลใจให้เด็กไทยอีกหลายคนในการพัฒนาความรู้ความสามารถต่อไป ทั้งนี้ นายกรัฐมนตรีขอขอบคุณหน่วยงานที่เกี่ยวข้อง คณะอาจารย์ผู้ควบคุมทีม และคณะอาจารย์ทุกท่านที่ร่วมกันฝึกฝน และผลักดันให้เยาวชนไทยได้เข้าร่วมการแข่งขัน เป็นผู้นําความสําเร็จ ความภาคภูมิใจ และชื่อเสียงกลับมาให้กับประเทศไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-กยศ.เปิดระบบออนไลน์ให้ นร.-น.ศ. กู้ยืมเงินปีการศึกษา 2566
วันจันทร์ที่ 29 พฤษภาคม 2566
กยศ.เปิดระบบออนไลน์ให้ นร.-น.ศ. กู้ยืมเงินปีการศึกษา 2566
วันเสาร์ที่ 27 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กองทุนเงินให้กู้ยืมเพื่อการศึกษา หรือ กยศ. เปิดระบบให้กู้ยืมเงินประจําปีการศึกษา 2566
สําหรับนักเรียนนักศึกษาที่ขาดแคลนทุนทรัพย์ ศึกษาในสาขาวิชาที่เป็นความต้องการในประเทศ
หรือศึกษาในสาขาวิชาที่ขาดแคลน โดยผู้กู้ยืมรายใหม่ยื่นแบบคําขอกู้ยืมผ่านทางแอปพลิเคชัน “กยศ.
Connect” หรือเว็บไซต์ กยศ. ภายในวันที่ 31 ก.ค.2566 ผู้กู้ยืมทั้งรายเก่าและรายใหม่
ยื่นแบบยืนยันการเบิกเงินกู้ยืมและลงนามในแบบยืนยันเบิกเงินกู้ยืม ถึงวันที่ 31 ส.ค.2566
ผู้กู้ยืมจะได้รับเงินค่าครองชีพเดือนแรกภายใน 30 วัน
นับจากวันที่สถานศึกษายืนยันข้อมูลและแนบเอกสารกู้ยืมของผู้กู้ในระบบ DSL เรียบร้อยแล้ว
ดูรายละเอียดเพิ่มเติมได้ที่เว็บไซต์ www.studentloan.or.th หรือสอบถาม กยศ. Call Center 0-2016-
รัฐบาลไทย-ข่าวทำเนียบรัฐบาล-​ “ทิพานัน”เผย “พล.อ.ประยุทธ์”ห่วงโควิดระบาดในสถานประกอบการ ขอความร่วมมือควบคุมป้องกัน พร้อมแนะแนวปฏิบัติผู้ประกันตนตามม.33และม.39 ติดติดโควิดต้องทำอย่างไร
วันจันทร์ที่ 29 พฤษภาคม 2566
29/05/2566
​ “ทิพานัน”เผย “พล.อ.ประยุทธ์”ห่วงโควิดระบาดในสถานประกอบการ ขอความร่วมมือควบคุมป้องกัน พร้อมแนะแนวปฏิบัติผู้ประกันตนตามม.33และม.39 ติดติดโควิดต้องทําอย่างไร
​ “ทิพานัน”เผย “พล.อ.ประยุทธ์”ห่วงโควิดระบาดในสถานประกอบการ ขอความร่วมมือควบคุมป้องกัน พร้อมแนะแนวปฏิบัติผู้ประกันตนตามม.33และม.39 ติดติดโควิดต้องทําอย่างไร
วันที่ 29 พฤษภาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องผู้ใช้แรงงานและผู้ประกอบการ จากสถานการณ์การแพร่ระบาดของเชื้อไวรัสโควิด-19 ที่มีการแพร่ระบาดอยู่ในขณะนี้โดยกําชับให้หน่วยงานที่เกี่ยวข้องรับมือสถานการณ์อย่างครอบคลุมทุกมิติ และขอความร่วมมือสถานการณ์ประกอบการในการป้องกันและควบคุมการแพร่ระบาด
น.ส.ทิพานัน กล่าวว่า ทั้งนี้ในกรณีกรณีผู้ประกันตนมาตรา 33 และมาตรา 39 ที่ใช้สิทธิประกันสังคม หากสงสัยเข้าข่ายเป็นผู้ป่วยติดโควิด-19 สามารถทําการตรวจ ATK คัดกรองด้วยตนเอง กรณีผลตรวจ ATK ขึ้น 2 ขีด สามารถดําเนินการตามแนวทางดังนี้
1 รักษาตามแนวทาง "เจอ แจก จบ" ผู้ประกันตนที่มีอาการป่วยไม่รุนแรง รักษาแบบ OP-Self Isolation “เจอ แจก จบ”
ณ สถานพยาบาลประกันสังคมและสถานพยาบาลที่ร่วมให้บริการของรัฐและเอกชน
ทุกแห่ง คลินิกและร้านยาที่ขึ้นทะเบียนกับ สปสช.ทั่วประเทศ โดยไม่เสียค่าใช้จ่าย
2 กรณีที่มีความจําเป็นต้องเข้ารับการรักษาเป็นผู้ป่วยใน ผู้ประกันตนเข้ารักษาตามดุลพินิจของแพทย์ ณ สถานพยาบาลประกันสังคม และสถานพยาบาลที่ร่วมให้บริการของรัฐและเอกชนทุกแห่งทั่วประเทศ
โดยไม่เสียค่าใช้จ่าย
3 เจ็บป่วยฉุกเฉินวิกฤติ สีเหลือง - สีแดง
- อาการ ได้แก่ หอบเหนื่อยหนักมาก พูดไม่เป็นประโยค แน่นหน้าอก หายใจเจ็บหน้าอก ปอดอักเสบรุนแรง อ่อนเพลีย ตอบสนองช้า ไม่รู้สึกตัว มีภาวะช็อค/โคม่า ซึมลง ไข้สูงกว่า 39 องศาเซลเซียล ค่าออกซิเจนต่ํากว่า 94
- หากเข้าเกณฑ์คัดแยกผู้ป่วย สีเหลือง-สีแดง ใช้สิทธิ UCEP Plus ณ สถานพยาบาลทุกแห่งทั้งรัฐและเอกชน โดยไม่เสียค่าใช้จ่าย
หากต้องการทราบข้อมูลข่าวสารเพิ่มเติม สามารถติดตามได้ที่เว็บไซต์ www.sso.go.th หรือหากมีข้อสงสัยต้องการสอบถามข้อมูลเพิ่มเติม สามารถติดต่อได้ที่สํานักงานประกันสังคมกรุงเทพมหานครพื้นที่/จังหวัด/สาขาทุกแห่ง หรือที่สายด่วน 1506
“พล.อ.ประยุทธ์มุ่งยกระดับการดูแลสุขภาพให้ประชาชนทุกกลุ่มเข้าถึงสิทธิในการรักษา ส่งเสริมสุขภาพและป้องกันโรค พร้อมทั้งวางรากฐานความมั่นคงด้านสุขภาพ ต่อยอดไปสู่ความมั่นคงทางด้านเศรษฐกิจ ก่อนที่ไทยจะเป็นศูนย์กลางด้านสุขภาพนานาชาติ ตามยุทธศาสตร์ชาติ พี่น้องประชาชนคนไทยทุกกลุ่มจะต้องมีสุขภาพที่ดี แข็งแรงและพลานามันสมบูรณ์ไปพร้อมกัน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดดีอีเอส เป็นประธานและมอบรางวัลยกระดับเว็บไซต์สู่มาตรฐานสากล
วันจันทร์ที่ 29 พฤษภาคม 2566
ปลัดดีอีเอส เป็นประธานและมอบรางวัลยกระดับเว็บไซต์สู่มาตรฐานสากล
ปลัดดีอีเอส เป็นประธานและมอบรางวัลยกระดับเว็บไซต์สู่มาตรฐานสากล
วันนี้ (29 พ.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานและมอบรางวัลในงาน “สัมมนาเพื่อสร้างแรงจูงใจและสร้างความตระหนักรู้ให้หน่วยงานภาครัฐและภาคเอกชนพัฒนาเว็บไซต์ของหน่วยงานตามแนวทางการพัฒนาเว็บไซต์ที่ทุกคนเข้าถึงได้” โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ร่วมให้การต้อนรับ ณ ห้องออดิทอเรียม BA2 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ ชั้น 3
________________________
รัฐบาลไทย-ข่าวทำเนียบรัฐบาล-สิทธิบัตรทองที่ได้รับความเสียหายจากการรักษาขอรับเงินช่วยเหลือได้
วันจันทร์ที่ 29 พฤษภาคม 2566
สิทธิบัตรทองที่ได้รับความเสียหายจากการรักษาขอรับเงินช่วยเหลือได้
วันจันทร์ที่ 29 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ประชาชนผู้ใช้สิทธิบัตรทอง
ที่ได้รับความเสียหายจากการรักษาพยาบาลซึ่งไม่ใช่พยาธิสภาพของโรคหรือเหตุแทรกซ้อนของโรค
สามารถขอรับเงินช่วยเหลือเบื้องต้นได้ โดยผู้ได้รับความเสียหาย ทายาท ผู้อุปการะ
หรือหน่วยบริการที่ให้บริการ ยื่นคําร้องภายใน 2
ปีนับตั้งแต่วันที่รับทราบความเสียหายที่หน่วยบริการในระบบหลักประกันสุขภาพแห่งชาติ
สํานักงานสาธารณสุขจังหวัดในจังหวัดที่เกิดเหตุ และสํานักงานหลักประกันสุขภาพแห่งชาติทั่วประเทศ
ผู้บาดเจ็บหรือเจ็บป่วยต่อเนื่อง รับเงินช่วยเหลือในอัตราสูงสุดไม่เกิน 100,000 บาท พิการหรือสูญเสียอวัยวะ
100,000 – 240,000 บาท เสียชีวิตหรือทุพพลภาพถาวร 240,000 – 400,000 บาท สอบถามเพิ่มเติมได้ที่
สายด่วน สปสช. 1330
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ประชุมคณะทำงานด้านเศรษฐกิจดิจิทัล ภายใต้ความตกลงการค้าเสรีอาเซียน – จีน ครั้งที่ 2
วันจันทร์ที่ 29 พฤษภาคม 2566
ดีอีเอส ประชุมคณะทํางานด้านเศรษฐกิจดิจิทัล ภายใต้ความตกลงการค้าเสรีอาเซียน – จีน ครั้งที่ 2
ดีอีเอส ประชุมคณะทํางานด้านเศรษฐกิจดิจิทัล ภายใต้ความตกลงการค้าเสรีอาเซียน – จีน ครั้งที่ 2
วันนี้ (29 พ.ค.66 ) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) ในฐานะหัวหน้าคณะผู้แทนไทยร่วมกับกรมเจรจาการค้าระหว่างประเทศ เข้าร่วมการประชุมคณะทํางานด้านเศรษฐกิจดิจิทัล ภายใต้ความตกลงการค้าเสรีอาเซียน – จีน ครั้งที่ 2 (The Second Meeting of the ASEAN – China Free Trade Agreement (ACFTA) Working Group on Digital Economy) ผ่านระบบการประชุมทางไกล ระหว่างวันที่ 29 – 30 พฤษภาคม 2566 ณ ห้องประชุม 702 ชั้น 2 สํานักงานปลัดกระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-กรมการจัดหางาน ปรับขั้นตอนยื่น Demand ยืนยันนายจ้างยังรับแรงงานชาวลาวและกัมพูชาทำงานได้
วันจันทร์ที่ 29 พฤษภาคม 2566
29/05/2566
กรมการจัดหางาน ปรับขั้นตอนยื่น Demand ยืนยันนายจ้างยังรับแรงงานชาวลาวและกัมพูชาทํางานได้
อธิบดีกรมการจัดหางาน ยืนยัน หลัง 1 มิ.ย. 66 ยังคงจ้างคนสัญชาติ ลาว กัมพูชา และเมียนมา ทํางานได้ ย้ําเพียงปรับสถานที่ยื่น Demand เพื่อความสะดวกของผู้ประกอบการ
นายไพโรจน์ โชติกเสถียร อธิบดีกรมการจัดหางานเปิดเผยว่า กรณีผู้ใช้สื่อโซเชียลหลายรายเกิดความเข้าใจคลาดเคลื่อน เรื่องการปรับขั้นตอนการยื่นความต้องการจ้างคนต่างด้าวสัญชาติกัมพูชา ลาว เมียนมา (Demand) หลังวันที่ 1 มิถุนายน 2566 ว่าประเทศไทยจะไม่รับยื่นความต้องการจ้างคนต่างด้าวสัญชาติกัมพูชา และลาว นั้น ไม่เป็นความจริง กรมการจัดหางานขอยืนยันว่า หลังวันที่ 1 มิถุนายน 2566 หากนายจ้าง สถานประกอบการประสงค์จะนําคนต่างด้าวสัญชาติลาว กัมพูชา และเมียนมา เข้ามาทํางานในประเทศอย่างถูกกฎหมาย (MOU) ยังคงสามารถยื่นความต้องการจ้างคนต่างด้าวได้ โดยกําหนดให้นายจ้างผู้ประกอบการ ยื่นความต้องการจ้างคนต่างด้าวสัญชาติกัมพูชา และสัญชาติลาว ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1- 10 ซึ่งเป็นที่ตั้งของสถานประกอบการ ขณะที่กรมการจัดหางาน (ส่วนกลาง) จะไม่รับคําร้องขอนําเข้าฯ ของแรงงานทั้ง 2 สัญชาติดังกล่าวแล้ว ในส่วนของแรงงานสัญชาติเมียนมา กําหนดให้นายจ้างผู้ประกอบการ ยื่นความต้องการจ้างคนต่างด้าว (Demand)ได้ที่กรมการจัดหางาน (ส่วนกลาง) ต่อไป
“ปัจจุบันสถานการณ์โควิดคลี่คลาย กรมการจัดหางาน จึงปรับเปลี่ยนขั้นตอนการยื่น Demand เพื่อให้กระบวนการนําคนต่างด้าวเข้ามาทํางานในประเทศไทย มีความสะดวก รวดเร็ว ทันต่อความต้องการของนายจ้างผู้ประกอบการ อย่างไรก็ตามสําหรับการยื่น Demand ของคนสัญชาติเมียนมา ยังคงต้องปฏิบัติตามแนวทางเดิมต่อไปก่อน เนื่องจากทางการเมียนมาได้ร้องขอให้การลงนามในหนังสือถึงกรมแรงงานเมียนมา ต้องมีอธิบดีเป็นผู้ลงนาม”อธิบดีกรมการจัดหางานกล่าว
ทั้งนี้ นายจ้าง สถานประกอบการ และคนต่างด้าว สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รมว.สุชาติ มอบ โฆษกแรงงาน - อธิบดี กพร.ลงพื้นที่ตราด เยี่ยมการฝึกอาชีพ - ออกหน่วยบริการแรงงานชุมชน ตชด.
วันจันทร์ที่ 29 พฤษภาคม 2566
รมว.สุชาติ มอบ โฆษกแรงงาน - อธิบดี กพร.ลงพื้นที่ตราด เยี่ยมการฝึกอาชีพ - ออกหน่วยบริการแรงงานชุมชน ตชด.
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ผู้บริหารกระทรวงแรงงานลงพื้นที่จังหวัดตราด และผู้นําชุมชน ร่วมให้การต้อนรับ ณ โรงเรียนตํารวจตระเวนชายแดนบ้านท่ากุ่ม หมู่ที่ 3 ตําบลท่ากุ่ม อําเภอเมืองตราด จังหวัดตราด
รัฐบาลไทย-ข่าวทำเนียบรัฐบาล-ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
วันจันทร์ที่ 29 พฤษภาคม 2566
ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
.....
ที่ประชุมคณะกรรมการบริหารองค์การยูเนสโก ครั้งที่ 216 ได้ให้การรับรอง “คัมภีร์ใบลานเรื่องอุรังคธาตุ” เป็นมรดกความทรงจําแห่งโลก โดยคัมภีร์ใบลานเรื่องอุรังคธาตุ เป็นหนังสือใบลานจารด้วยอักษรธรรมอีสาน ภาษาไทย และภาษาบาลี มีทํานองการแต่งเป็นภาษาโบราณแบบเฉพาะของท้องถิ่น แทรกคติธรรม ความเชื่อ ขนบธรรมเนียมประเพณี หน้าสุดท้ายระบุว่าหนังสือฉบับนี้อาชญาเจ้าพระอุปราช พร้อมด้วยบุตร ภรรยา ให้สร้างขึ้นเมื่อ 6 พ.ย. พ.ศ.2405
.
การขึ้นทะเบียนเป็นมรดกความทรงจําแห่งโลก จะมีส่วนช่วยการอนุรักษ์ เผยแพร่ประสบการณ์ที่สะท้อนความคิดริเริ่มต่าง ๆ ให้คนรุ่นหลังได้ศึกษา โดยปัจจุบันมีมรดกความทรงจําของไทย ได้ขึ้นทะเบียนเป็นมรดกความทรงจําแห่งโลกมาแล้ว 5 รายการ ได้แก่
1. หลักศิลาจารึก หลักที่ 1 เมื่อปี พ.ศ.2546
2. เอกสารจดหมายเหตุ ร.5 ทรงปฏิรูปการบริหารการปกครองประเทศสยาม พ.ศ.2411 – 2453 เมื่อปี พ.ศ. 2552
3. จารึกวัดโพธิ์ เมื่อปี พ.ศ.2554
4. บันทึกการประชุมคณะกรรมการสยามสมาคมในพระบรมราชูถัมภ์ ในรอบ 100 ปี เมื่อปี พ.ศ.2556
5. ฟิล์มกระจกชุดหอพระสมุดวชิรญาณ เมื่อปี พ.ศ.2559
.
อ่านเพิ่มเติม คลิก >>https://www.thaigov.go.th/news/contents/details/68591
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการสถาบันเพื่อการยุติธรรมแห่งประเทศไทย ครั้งที่ ๓/๒๕๖๖
วันจันทร์ที่ 29 พฤษภาคม 2566
29/05/2566
กระทรวงยุติธรรม ประชุมคณะกรรมการสถาบันเพื่อการยุติธรรมแห่งประเทศไทย ครั้งที่ ๓/๒๕๖๖
กระทรวงยุติธรรม ประชุมคณะกรรมการสถาบันเพื่อการยุติธรรมแห่งประเทศไทย ครั้งที่ ๓/๒๕๖๖
ในวันจันทร์ที่ ๒๙ พฤษภาคม ๒๕๖๖ เวลา ๑๓.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เข้าร่วมการประชุมคณะกรรมการสถาบันเพื่อการยุติธรรมแห่งประเทศไทย ครั้งที่ ๓/๒๕๖๖ โดยมี ศาสตราจารย์พิเศษ เข็มชัย ชุติวงศ์ ประธานกรรมการสถาบันเพื่อการยุติธรรมแห่งประเทศไทย เป็นประธานการประชุม พร้อมด้วยคณะกรรมการฯ เจ้าหน้าที่ที่เกี่ยวข้อง เข้าร่วมประชุม ณ ห้องประชุมคณะกรรมการสถาบันเพื่อการยุติธรรมแห่งประเทศไทย ชั้น ๕ อาคารสถาบันเพื่อการยุติธรรมแห่งประเทศไทย (องค์การมหาชน) ถนนแจ้งวัฒนะ กรุงเทพมหานคร
ที่ประชุมได้พิจารณาแต่งตั้งผู้ทรงคุณวุฒิพิเศษของสถาบันเพื่อการยุติธรรมแห่งประเทศไทย การแต่งตั้งที่ปรึกษาคณะกรรมการตรวจสอบ กฎบัตรของคณะกรรมการตรวจสอบ สถาบันเพื่อการยุติธรรมแห่งประเทศไทย การขออนุมัติแผนปฏิบัติการและงบประมาณ ประจําปีงบประมาณ พ.ศ. ๒๕๖๖ (ฉบับปรับปรุง) และขออนุมัติเปลี่ยนแปลงรายละเอียดตัวชี้วัด
นอกจากนี้ ที่ประชุมได้รับทราบการรายงานผลการดําเนินงานของคณะทํางานเฉพาะกิจด้านยุทธศาสตร์ เพื่อความยั่งยืนของสถาบันเพื่อการยุติธรรมแห่งประเทศไทย การรายงานผลการดําเนินการตามตัวชี้วัดการประเมินองค์การมหาชน ประจําปีงบประมาณ พ.ศ. ๒๕๖๖ ของสถาบันเพื่อการยุติธรรมแห่งประเทศไทย (รอบระยะเวลา ๖ เดือน) ระหว่างเดือนตุลาคม ๒๕๖๕ – เดือนมีนาคม ๒๕๖๖) การรายงานผลการดําเนินงานด้านบริหารจัดการตามแบบประเมินองค์การมหาชน ของสถาบันเพื่อการยุติธรรมแห่งประเทศไทย ประจําปีงบประมาณ พ.ศ. ๒๕๖๖ ไตรมาสที่ ๒ (ระหว่างเดือนมกราคม - เดือนมีนาคม ๒๕๖๖) และการรายงานผลการดําเนินโครงการ Restart Academy
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม “โปรเมียว” ปาจรีย์ อนันต์นฤการ แชมป์ Bank of Hope LPGA Match Play
วันจันทร์ที่ 29 พฤษภาคม 2566
29/05/2566
โฆษกรัฐบาลเผย นายกฯ ปลื้ม “โปรเมียว” ปาจรีย์ อนันต์นฤการ แชมป์ Bank of Hope LPGA Match Play
โฆษกรัฐบาลเผย นายกฯ ปลื้ม “โปรเมียว” ปาจรีย์ อนันต์นฤการ แชมป์ Bank of Hope LPGA Match Play
วันนี้ (29 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของ “โปรเมียว” ปาจรีย์ อนันต์นฤการ โชว์ฟอร์มอย่างยอดเยี่ยม ครองแชมป์รายการ Bank of Hope LPGA Match Play ที่สหรัฐอเมริกา
โฆษกประจําสํานักนายกรัฐมนตรีกล่าวว่า “โปรเมียว” ปาจรีย์ อนันต์นฤการมือวางอันดับ 36 เอาชนะ อายากะ ฟูรูเอะ มือวางอันดับ 6 จากญี่ปุ่นที่สกอร์ 3 และ 1 คว้าแชมป์ Bank of Hope LPGA Match Play ซึ่งเป็นแชมป์ LPGA ทัวร์ที่ 2 ของปาจรีย์ หลังจากได้แชมป์แรกในรายการ ISPS Handa World Invitational เมื่อปี 2021
“นายกรัฐมนตรีชื่นชมความสําเร็จนักกอล์ฟหญิงไทยที่มีผลงานให้แฟนกีฬาชาวไทยชื่นชมอย่างต่อเนื่อง เชื่อมั่นว่าปีนี้จะเป็นปีแห่งความสําเร็จของนักกีฬาไทย ซึ่งแฟนกีฬาไทยพร้อมเชียร์ และให้กําลังใจ” นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดวันที่ 1 มิถุนายน 2566 นี้ ที่จังหวัดมหาสารคาม
วันจันทร์ที่ 29 พฤษภาคม 2566
29/05/2566
สํานักงานสลากกินแบ่งรัฐบาลพร้อมออกสลากสัญจร งวดวันที่ 1 มิถุนายน 2566 นี้ ที่จังหวัดมหาสารคาม
ในการออกรางวัลงวดวันที่ 1 มิถุนายน 2566 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดมหาสารคาม ตําบลแวงน่าง อําเภอเมืองมหาสารคาม จังหวัดมหาสารคาม
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดวันที่ 1 มิถุนายน 2566 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดมหาสารคาม ตําบลแวงน่าง อําเภอเมืองมหาสารคาม จังหวัดมหาสารคาม เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการ ตลอดจนอุปกรณ์ที่ใช้ในการออกรางวัลด้วยตนเองจะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่หลอกลวงผ่านทางสังคมออนไลน์และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดมหาสารคามให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
สําหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนหรือบัตรที่ทางราชการออกให้แสดงในวันดังกล่าวด้วย นอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- LINE TODAY ตั้งแต่เวลา 14.30 น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.th ตั้งแต่เวลา 14.30 น. เป็นต้นไป
- แอปพลิเคชันของสํานักงานสลากกินแบ่งรัฐบาล “GLO Lottery official” ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 31 พฤษภาคม 2566 โดยจัดกิจกรรมจัดเลี้ยงอาหารกลางวันเด็กที่โรงเรียนหัวหมูวิทยาสรรค์ (สลากกินแบ่งสงเคราะห์ 48) ตําบลก้ามปู อําเภอพยัคฆภูมิพิสัย จังหวัดมหาสารคาม จากนั้นจะนําน้องๆ ชั้นประถมศึกษาปีที่ 4 - 6 และระดับมัธยมศึกษา ปีที่ 1-3 เข้าร่วมกิจกรรม "สลากเติมสุข ชวนน้องดูหนัง" ครั้งที่ 1 รวมทั้งสิ้น 160 คน ร่วมชมภาพยนตร์ ณ โรงภาพยนตร์ เมเจอร์ ซีนีเพล็กซ์ โลตัส พยัคฆภูมิพิสัย อาคารศูนย์การค้า เทสโก้โลตัส โดยสํานักงานฯ ยังได้มอบอุปกรณ์กีฬาให้กับน้องๆ อีกด้วย
สํานักงานสลากกินแบ่งรัฐบาลจึงขอเชิญประชาชนชาวจังหวัดมหาสารคามและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 มิถุนายน 2566 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-ธอส. ช่วยเหลือครูและบุคลากรทางการศึกษา นำมาตรการแก้หนี้ดอกเบี้ย 0% นาน 10 เดือน ร่วมงานมหกรรมการเงินเพื่อครูไทย 4 ภูมิภาค ครั้งที่ 4 จ.สุราษฎร์ธานี วันที่ 27-28 พ.ค. 2566
วันจันทร์ที่ 29 พฤษภาคม 2566
29/05/2566
ธอส. ช่วยเหลือครูและบุคลากรทางการศึกษา นํามาตรการแก้หนี้ดอกเบี้ย 0% นาน 10 เดือน ร่วมงานมหกรรมการเงินเพื่อครูไทย 4 ภูมิภาค ครั้งที่ 4 จ.สุราษฎร์ธานี วันที่ 27-28 พ.ค. 2566
ธอส. นํามาตรการแก้หนี้และผลิตภัณฑ์ ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 4 จ.สุราษฎร์ธานี เพื่อให้ข้าราชการครูและบุคลากรทางการศึกษาใน จ.สุราษฎร์ธานี นครศรีธรรมราช ชุมพรกระบี่ พังงา ระนอง และพัทลุง ได้รับความช่วยเหลือครบวงจร
ธนาคารอาคารสงเคราะห์ (ธอส.) นํามาตรการแก้หนี้และผลิตภัณฑ์ ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 4 จ.สุราษฎร์ธานี เพื่อให้ข้าราชการครูและบุคลากรทางการศึกษาใน จ.สุราษฎร์ธานี นครศรีธรรมราช ชุมพรกระบี่ พังงา ระนอง และพัทลุง ได้รับความช่วยเหลืออย่างครบวงจรและมีคุณภาพชีวิตที่ดีขึ้น นําโดยมาตรการช่วยเหลือลูกค้าปัจจุบันของธนาคาร มาตรการ 22 [M22] สําหรับลูกค้าข้าราชการครูและบุคลากรทางการศึกษาของรัฐหรือเอกชน ที่ยังคงรับราชการและ/หรือเป็นข้าราชการบํานาญที่มีสถานะเป็น NPL กู้เงินกับธนาคาร มาแล้วอย่างน้อย 1 ปี หรือ มีสถานะเป็น NPLที่อยู่ระหว่าง การใช้มาตรการ/ปรับโครงสร้างหนี้กับธนาคารโดยให้ผ่อนชําระเงินงวดต่ํา พร้อมลดอัตราดอกเบี้ยเงินกู้พิเศษนาน 2 ปีเริ่มต้นเดือนที่ 1 – 10 อัตราดอกเบี้ย 0% ต่อปี ชําระเพียงงวดละ 1,000 บาท (ตัดชําระเงินต้นทั้งหมด) และ บ้านมือสอง ธอส. ทําเลดีทั่วประเทศ ที่ธนาคารนํามาจําหน่ายมากกว่า 1,300 รายการ พร้อมส่วนลดพิเศษ และรับสิทธิ์ผ่อนดาวน์ไม่มีดอกเบี้ยนานถึง 36 เดือน ผู้ที่สนใจสามารถจองซื้อทรัพย์ออนไลน์ได้ที่ Application : GHB ALL HOME และวางเงินประกัน 5,000 บาท ในวันทําสัญญาจะซื้อจะขาย (เงื่อนไขเป็นไปตามที่ธนาคารกําหนด) พิเศษ!! รับฟรีของสมนาคุณ สําหรับลูกค้าที่จองซื้อบ้านมือสอง ธอส. ทั้งนี้ งานมหกรรมการเงิน เพื่อครูไทยฯ ครั้งที่ 4 จัดขึ้นระหว่างวันที่ 27-28 พฤษภาคม 2566 ณ หอประชุมวชิราลงกรณ มหาวิทยาลัยราชภัฏสุราษฎร์ธานี จ.สุราษฎร์ธานี สอบถามรายละเอียดเพิ่มเติมได้ที่ ธอส.ทุกสาขาทั่วประเทศ GHBank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALLGEN และ www.ghbank.co.th
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ลงพื้นที่ จ.กำแพงเพชร ติดตามงานขยายแหล่งน้ำและที่ดินทำกิน
วันจันทร์ที่ 29 พฤษภาคม 2566
รองนายกฯ พล.อ.ประวิตรฯ ลงพื้นที่ จ.กําแพงเพชร ติดตามงานขยายแหล่งน้ําและที่ดินทํากิน
เน้นย้ําทุกหน่วยงานพร้อมรับมือฤดูฝนและฝนทิ้งช่วงทั่วประเทศ
วันนี้(29พฤษภาคม2566)เวลา09.30น.พลเอกประวิตร วงษ์สุวรรณ รองนายกรัฐมนตรี พร้อมคณะ ลงพื้นที่จังหวัดกําแพงเพชร ตรวจความคืบหน้าขยายแหล่งน้ํา เตรียมความพร้อมรับมือฤดูฝนและฝนทิ้งช่วง พร้อมมอบที่ดินทํากินกับประชาชนตามนโยบายรัฐบาล
โดยรองนายกฯ ได้เดินทางตรวจติดตามการพัฒนาแหล่งน้ําแก้มลิงดงขวัญ ตําบลหนองปลิง อําเภอเมือง เพื่อติดตามความคืบหน้าการพัฒนาแหล่งน้ําแก้มลิงดงขวัญ สําหรับการพึ่งพาตนเองรองรับพื้นที่รับประโยชน์1,600ไร่ ต่อจากนั้น ได้เดินทางไป โรงเรียนพรานกระต่ายพิทยาคม ตําบลถ้ํากระต่ายทอง อําเภอพรานกระต่าย เพื่อรับฟังความคืบหน้าการแก้ปัญหาที่ดินทํากินให้กับประชาชนในพื้นที่ พร้อมทั้งได้มอบสมุดประจําตัวให้กับผู้ได้รับการคัดเลือกให้ทํากินในชุมชนตามนโยบายของรัฐบาล ในลักษณะแปลงรวมพื้นที่ป่าสงวนแห่งชาติ“ป่าเขาเขียว ป่าเขาสว่างและป่าคลองห้วยทราย”
รองนายกฯ ได้พบปะรับฟังปัญหาจากประชาชนในพื้นที่ พร้อมกล่าวชื่นชมการทํางานของ สํานักงานทรัพยากรน้ําแห่งชาติ(สทนช.)และ คณะกรรมการนโยบายที่ดินแห่งชาติ(คทช.)ถึงความคืบหน้าการขับเคลื่อนบริหารจัดการน้ําและการแก้ปัญหาที่ดินทํากินตามนโยบายของรัฐบาล ซึ่งถือเป็นการเริ่มต้นฐานรากการแก้ปัญหาน้ําที่มีพัฒนาการไปมากในภาพรวม
นอกจากนี้รองนายกฯ ได้กําชับ สทนช. มท. และ กรมชลประทาน รวมทั้งส่วนราชการที่เกี่ยวข้อง ให้รับฟังปัญหาและความต้องการของประชาชน โดยผนวกเป็นข้อมูล จัดทําแผนพัฒนาแหล่งน้ําและบริหารจัดการน้ําแบบมีส่วนร่วมกัน โดยเฉพาะหลายพื้นที่ ยังขาดแคลนน้ําเพื่อการเกษตร ต้องการแหล่งน้ํา จึงต้องมีแผนพัฒนาแหล่งน้ําเพิ่มเติม เป็นแหล่งน้ําสํารอง เพื่อจัดสรรกระจายการใช้น้ําอย่างทั่วถึงและลดความเสี่ยงการขาดแคลนน้ํา ดังเช่น โครงการแก้มลิงหนองดงขวัญ ที่ต้องดําเนินการเร่งด่วน เพื่อช่วยเหลือเกษตรกรกว่า1,600ไร่โดยรองนายกฯ เน้นย้ําว่า ปัจจุบัน กําลังเริ่มเข้าสู่ฤดูฝนแล้ว ขอให้ทุกหน่วยงานที่เกี่ยวข้อง เร่งรัดปฏิบัติ12มาตรการรับมือฤดูฝนไปพร้อมกัน โดยให้ความสําคัญกับการใช้ประโยชน์จากบทเรียนแต่ละพื้นที่ให้เป็นประโยชน์ทั้งนี้จว.กําแพงเพชร ยังมีพื้นที่เสี่ยงภัยแล้ง และประสบอุทกภัย สองฝั่งแม่น้ําปิง ที่ต้องดําเนินการและเฝ้าระวัง เพื่อลดความเสียหายและความเดือดร้อนของประชาชนแบบมีส่วนร่วมไปพร้อมกัน
สําหรับการแก้ปัญหาที่ดินทํากินและความเหลื่อมล้ําการถือครองที่ดินรองนายกฯ ได้เน้นย้ําให้ คทช. เดินหน้า มุ่งเน้นการกระจายถือครองที่ดิน โดยคํานึงความสมดุล ระหว่างการอนุรักษ์และการใช้ประโยชน์ที่ดินอย่างยั่งยืน เพื่อประโยชน์สูงสุดของการบริหารจัดการที่ดิน ที่เป็นรูปธรรมทั้งทางเศรษฐกิจและสังคมขณะเดียวกัน ขอให้องค์กรปกครองท้องถิ่นเสริมแข็งแกร่งพัฒนาอาชีพ และสาธารณูปโภคพื้นฐานในทุกมิติไปพร้อมกัน เพื่อพัฒนาคุณภาพชีวิตชุมชนใหม่ ให้เข้มแข็งและยืนอยู่ได้ด้วยตนเอง
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในโอกาสจัดกิจกรรมเสริมสร้างความรู้เครือข่ายเด็กและเยาวชนต่อต้านการทุจริตในพื้นที่เขตทุ่งครุ วันจันทร์ที่ 29 พฤษภาคม 2566
วันจันทร์ที่ 29 พฤษภาคม 2566
29/05/2566
คํากล่าว พลเอก ประยุทธ์ จันทร์โอชา นายกรัฐมนตรี ในโอกาสจัดกิจกรรมเสริมสร้างความรู้เครือข่ายเด็กและเยาวชนต่อต้านการทุจริตในพื้นที่เขตทุ่งครุ วันจันทร์ที่ 29 พฤษภาคม 2566
คํากล่าว พลเอก ประยุทธ์ จันทร์โอชา นายกรัฐมนตรี
ในโอกาสจัดกิจกรรมเสริมสร้างความรู้เครือข่ายเด็กและเยาวชนต่อต้านการทุจริตในพื้นที่เขตทุ่งครุ
วันจันทร์ที่ 29 พฤษภาคม 2566
สวัสดีลูกหลานเครือข่ายเยาวชนต่อต้านทุจริตทุกคน
ผมขอชื่นชมในความมุ่งมั่น ตั้งใจ ทุ่มเททั้งกําลังกาย กําลังใจ กําลังความคิด และเสียสละเวลาของเยาวชนของชาติทุกคน เพื่อร่วมกันเป็นส่วนหนึ่งที่สําคัญของ “พลังทางสังคม” สร้างคุณประโยชน์ต่อบ้านเมือง อีกทั้งเป็น “พลเมืองคุณภาพ” ในการช่วยขับเคลื่อนงานด้านการป้องกันและปราบปรามการทุจริตของประเทศไทย
การต่อต้านการทุจริตคอร์รัปชันเป็นมากกว่า “หน้าที่” ของคนไทยทุกคน แต่เป็น “จิตสํานึก” ขั้นพื้นฐาน ไม่ว่าจะเป็นเด็ก หรือผู้ใหญ่ กิจกรรมในวันนี้ ถือเป็นนิมิตหมายที่ดี และทรงพลัง แสดงให้เห็นว่า “เมล็ดพันธุ์” แห่งค่านิยมและจิตสํานึกต่อต้านการทุจริต ที่รัฐบาลพยายามปลูกฝังมาโดยตลอด และต่อเนื่องนั้นได้เจริญงอกงามและแข็งแรง ทั้งใน “ความคิดและการกระทํา” ท่ามกลางเด็กและเยาวชนของชาติแล้ว ซึ่งผมหวังเป็นอย่างยิ่งว่าสภาพัฒนาเยาวชนกรุงเทพมหานคร พร้อมทั้งเครือข่ายเยาวชนในเขตอื่น ๆ จะร่วมเป็นกําลังสําคัญในการส่งต่อความรู้ ความคิดและสร้างจิตสํานึก “คนไทย ไม่ยอมรับ ไม่เพิกเฉย และจะไม่ทนต่อการทุจริต” ทั้งในลักษณะ เรียกรับ และเสนอให้ เพื่ออํานวยความสะดวก โดยปฏิเสธ ไม่ให้เกิดขึ้นในสังคมไทยอีกต่อไป
สุดท้ายนี้ ผมขอเป็นส่วนหนึ่ง และเป็นแรงสนับสนุน ให้เครือข่ายเยาวชนต่อต้านทุจริต ประสบความสําเร็จ “ภารกิจสําคัญ” นี้ และขออวยพรให้ทุกคน มีกําลังกายที่สมบูรณ์แข็งแรง มีกําลังใจที่เข้มแข็ง และใช้กําลังความคิดที่สร้างสรรค์ ให้เกิดประโยชน์สูงสุดต่อสังคม ตลอดจนขอให้การจัดกิจกรรมในวันนี้เป็นไปด้วยความเรียบร้อย บรรลุวัตถุประสงค์ตามที่ตั้งใจไว้ทุกประการ
สวัสดีครับ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยสุขภาพประชาชนจากโรคความดันโลหิตสูง เตือนหมั่นตรวจเช็คดูแลสุขภาพ ลดอาหารหวาน มัน เค็ม ลดเครียด เพื่อยืดชีวิตให้ยืนยาว
วันจันทร์ที่ 29 พฤษภาคม 2566
29/05/2566
โฆษกรัฐบาลเผย นายกฯ ห่วงใยสุขภาพประชาชนจากโรคความดันโลหิตสูง เตือนหมั่นตรวจเช็คดูแลสุขภาพ ลดอาหารหวาน มัน เค็ม ลดเครียด เพื่อยืดชีวิตให้ยืนยาว
โฆษกรัฐบาลเผย นายกฯ ห่วงใยสุขภาพประชาชนจากโรคความดันโลหิตสูง เตือนหมั่นตรวจเช็คดูแลสุขภาพ ลดอาหารหวาน มัน เค็ม ลดเครียด เพื่อยืดชีวิตให้ยืนยาว
วันที่ 29 พ.ค. 66 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามฐานข้อมูลสุขภาพกระทรวงสาธารณสุข ปี 2566 ที่พบว่าประเทศไทยมีผู้ป่วยจากโรคความดันโลหิตสูงรายใหม่ จํานวน 507,104 คน โดยนายกรัฐมนตรีห่วงใยสุขภาพประชาชนจากโรคความดันโลหิตสูง ซึ่งจากข้อมูลของกรมควบคุมโรคระบุว่า โรคความดันโลหิตสูง หรือ Hypertension เป็นโรคที่มีความสําคัญ ถือเป็น “ฆาตกรเงียบ” เนื่องจากส่วนใหญ่มักจะไม่มีอาการ อาจตรวจพบโดยบังเอิญขณะไปตรวจรักษาโรคอย่างอื่น จนทําให้หลายคนต้องเสียชีวิตจากโรคนี้ แต่สามารถตรวจพบได้จากการวัดความดันโลหิตเป็นประจํา จึงแนะนําประชาชนควรตรวจวัดความดันโลหิตเป็นประจํา รวมถึงลดอาหารหวาน มัน เค็ม ออกกําลังกายอย่างสม่ําเสมอ งดดื่มแอลกอฮอล์ ลดความเครียด รู้จักปล่อยวาง เพื่อป้องกันการเจ็บป่วยจากโรคความดันโลหิตสูง
“ข้อมูลของกรมควบคุมโรคระบุว่า โรคความดันโลหิตสูงเป็นภาวะที่ความดันโลหิตสูงกว่าปกติ เท่ากับหรือมากกว่า 140/90 มิลลิเมตรปรอท ซึ่งค่าความดันโลหิตของคนปกติคือ 120/80 มิลลิเมตรปรอท ผู้ที่มีภาวะความดันโลหิตสูงทําให้มีอาการต่าง ๆ ได้แก่ ปวดศีรษะ ใจสั่น ตาพร่ามัว อ่อนเพลีย วิงเวียน สับสน หายใจลําบาก หัวใจเต้นผิดปกติ ทั้งนี้ ผู้ที่มีภาวะความดันโลหิตสูงเป็นระยะเวลานานและไม่ได้รับการดูแลรักษาอย่างถูกต้อง ความรุนแรงของโรคจะเพิ่มมากขึ้น และเพิ่มความเสี่ยงต่อการเกิดโรคต่าง ๆ เช่น โรคไตวายเรื้อรัง โรคหัวใจและหลอดเลือด โรคอัมพฤกษ์ อัมพาต แต่หากได้รับการรักษาตั้งแต่เริ่มต้น และปรับเปลี่ยนพฤติกรรมการใช้ชีวิต พร้อมติดตามวัดความดันโลหิตด้วยตนเองที่บ้านอย่างสม่ําเสมอ จะสามารถควบคุมความดันโลหิตได้ดียิ่งขึ้น และลดภาวะแทรกซ้อนที่รุนแรงได้เป็นอย่างดี” นายอนุชากล่าว
ทั้งนี้ จากฐานข้อมูลสุขภาพกระทรวงสาธารณสุข พบว่าในปี 2565 ประเทศไทยมีผู้ป่วยโรคความดันโลหิตสูงจํานวน 6.8 ล้านคน เพิ่มขึ้นจากปี 2564 จํานวน 2 แสนคน ส่วนในปี 2566 ประเทศไทยมีผู้ป่วยจากโรคความดันโลหิตสูงรายใหม่ จํานวน 507,104 คน
รัฐบาลไทย-ข่าวทำเนียบรัฐบาล-​นายกฯ ให้กำลังใจเครือข่ายเยาวชนต่อต้านการทุจริต ในกิจกรรมเสริมความรู้สร้างเครือข่ายเด็กและเยาวชนต่อต้านการทุจริตพื้นที่เขตทุ่งครุ
วันจันทร์ที่ 29 พฤษภาคม 2566
29/05/2566
​นายกฯ ให้กําลังใจเครือข่ายเยาวชนต่อต้านการทุจริต ในกิจกรรมเสริมความรู้สร้างเครือข่ายเด็กและเยาวชนต่อต้านการทุจริตพื้นที่เขตทุ่งครุ
​นายกฯ ให้กําลังใจเครือข่ายเยาวชนต่อต้านการทุจริต ในกิจกรรมเสริมความรู้สร้างเครือข่ายเด็กและเยาวชนต่อต้านการทุจริตพื้นที่เขตทุ่งครุ หวังเครือข่ายเยาวชนเป็นกําลังสําคัญ ส่งต่อความรู้ ความคิด สร้างจิตสํานึก “คนไทย ไม่ยอมรับ ไม่เพิกเฉยและจะไม่ทนต่อการทุจริต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (29 พ.ค. 2566) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยผ่านวีดิทัศน์ “นายกรัฐมนตรีให้กําลังใจเครือข่ายเยาวชนต่อต้านการทุจริต” ในโอกาสกิจกรรมเสริมความรู้สร้างเครือข่ายเด็กและเยาวชนต่อต้านการทุจริตในพื้นที่เขตทุ่งครุ จัดโดยสภาเด็กและเยาวชนเขตทุ่งครุ
โอกาสนี้ นายกรัฐมนตรี กล่าวให้กําลังใจเครือข่ายเยาวชนต่อต้านการทุจริต และชื่นชมในความมุ่งมั่น ตั้งใจ ทุ่มเททั้งกําลังกาย กําลังใจ กําลังความคิด และเสียสละเวลาของเยาวชนของชาติทุกคน เพื่อร่วมกันเป็นส่วนหนึ่งที่สําคัญของพลังทางสังคม สร้างคุณประโยชน์ต่อบ้านเมือง อีกทั้งเป็นพลเมืองคุณภาพในการช่วยขับเคลื่อนงานด้านการป้องกันและปราบปรามการทุจริตของประเทศไทย การต่อต้านการทุจริตคอร์รัปชันเป็นมากกว่าหน้าที่ของคนไทยทุกคน แต่เป็นจิตสํานึกขั้นพื้นฐาน ไม่ว่าจะเป็นเด็กหรือผู้ใหญ่ กิจกรรมในวันนี้ถือเป็นนิมิตหมายที่ดี และทรงพลัง แสดงให้เห็นว่าเมล็ดพันธุ์แห่งค่านิยมและจิตสํานึกต่อต้านการทุจริต ที่รัฐบาลพยายามปลูกฝังมาโดยตลอด และต่อเนื่องนั้นได้เจริญงอกงามและแข็งแรง ทั้งในความคิดและการกระทํา ท่ามกลางเด็กและเยาวชนของชาติแล้ว ซึ่งหวังเป็นอย่างยิ่งว่า สภาพัฒนาเยาวชนกรุงเทพมหานคร พร้อมทั้งเครือข่ายเยาวชนในเขตอื่น ๆ จะร่วมเป็นกําลังสําคัญในการส่งต่อความรู้ ความคิดและสร้างจิตสํานึก “คนไทย ไม่ยอมรับ ไม่เพิกเฉย และจะไม่ทนต่อการทุจริต” ทั้งในลักษณะ เรียกรับ และเสนอให้ เพื่ออํานวยความสะดวก โดยปฏิเสธไม่ให้เกิดขึ้นในสังคมไทย
นายกรัฐมนตรีกล่าวในตอนท้ายว่า ขอเป็นส่วนหนึ่ง และเป็นแรงสนับสนุน ให้เครือข่ายเยาวชนต่อต้านทุจริต ประสบความสําเร็จภารกิจสําคัญนี้ และขออวยพรให้ทุกคนมีกําลังกายที่สมบูรณ์แข็งแรง มีกําลังใจที่เข้มแข็ง และใช้กําลังความคิดที่สร้างสรรค์ให้เกิดประโยชน์สูงสุดต่อสังคม ตลอดจนขอให้การจัดกิจกรรมในวันนี้เป็นไปด้วยความเรียบร้อย บรรลุวัตถุประสงค์ตามที่ตั้งใจไว้ทุกประการ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เชื่อมั่นศักยภาพอุตสาหกรรมฮาลาลไทย พร้อมสนับสนุน ยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ
วันอังคารที่ 16 พฤษภาคม 2566
16/05/2566
โฆษกรัฐบาลเผย นายกฯ เชื่อมั่นศักยภาพอุตสาหกรรมฮาลาลไทย พร้อมสนับสนุน ยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ
โฆษกรัฐบาลเผย นายกฯ เชื่อมั่นศักยภาพอุตสาหกรรมฮาลาลไทย พร้อมสนับสนุน ยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ
(วันที่ 16 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ประเทศไทยเป็นผู้ส่งออกผลิตภัณฑ์ฮาลาล และเป็นผู้ผลิตอาหารฮาลาลรายใหญ่ของโลก อุตสาหกรรมฮาลาลไทยเป็นที่ยอมรับในหลายประเทศ โดยอาหารฮาลาลคิดเป็นสัดส่วนร้อยละ 20 ของการส่งออกอาหารทั้งหมดของประเทศไทย โดยร้อยละ 60 ของการส่งออกอาหารฮาลาลไปยังประเทศที่นับถือศาสนาอิสลาม ได้แก่ อินโดนีเซีย มาเลเซีย และบรูไน คิดเป็นมูลค่าเกือบ 6 พันล้านเหรียญสหรัฐฯ ในปี 2564/2565 ซึ่งรัฐบาลตั้งเป้าเพิ่มมูลค่าขึ้นร้อยละ 3 ภายในปี 2566
ต่อประเด็นที่เกี่ยวข้องกับอุตสาหกรรมฮาลาลไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชื่อมั่นในศักยภาพ การผลิต และส่งออกสินค้าฮาลาลมาโดยตลอด พร้อมสนับสนุน และยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ เพื่อให้เข้าถึงตลาดประชากรมุสลิมจํานวนหลายพันล้านคน
โฆษกประจําสํานักนายกรัฐมนตรี กล่าวว่า นอกจากอาหารแล้ว อุตสาหกรรมฮาลาลของไทยยังครอบคลุมถึงผลิตภัณฑ์และบริการอื่น ๆ ที่หลากหลาย เช่น เครื่องสําอาง แฟชั่น เวชภัณฑ์ และการท่องเที่ยว ซึ่งกิจกรรมเกี่ยวกับการท่องเที่ยวฮาลาล (Halal tourism) ถือเป็นตลาดที่เติบโตอย่างรวดเร็ว โดยปัจจุบันกระแสความต้องการท่องเที่ยวทางศาสนาและวัฒนธรรมเป็นที่นิยมสําหรับผู้บริโภคชาวมุสลิม และประเทศไทยได้รับการจัดอันดับให้เป็น 1 ใน 5 จุดหมายปลายทางการท่องเที่ยวที่ได้รับความนิยมสูงสุดสําหรับประเทศที่ไม่ใช่มุสลิมใน Global Muslim Travel Index ปี 2565
โฆษกประจําสํานักนายกรัฐมนตรียังกล่าวเพิ่มเติมว่า เมื่อวันที่ 1 - 4 พฤษภาคมที่ผ่านมา การท่องเที่ยวแห่งประเทศไทย (ททท.) ได้ร่วมงาน Arabian Travel Market (ATM) 2023 งานส่งเสริมการขายด้านการท่องเที่ยวที่ใหญ่ที่สุดเป็นอันดับ 3 ของโลก ที่เมืองดูไบ สหรัฐอาหรับเอมิเรตส์ นําเอกลักษณ์และความหลากหลายทั้งด้านวัฒนธรรม วิถีชีวิต และ Soft Power ของไทย โดยเฉพาะอาหารฮาลาล เพื่อดึงดูดนักท่องเที่ยวและผู้บริโภคจากตะวันออกกลาง ซึ่งเป็นตลาดที่มีศักยภาพที่สุดตลาดหนี่งของประเทศไทย ทั้งทางรายได้และจํานวนนักท่องเที่ยว ซึ่งในปี 2565 มีนักท่องเที่ยวจากตะวันออกกลางมาไทยกว่า 3 แสนคน และมีค่าใช้จ่ายเฉลี่ยต่อวันมากกว่า 220 ดอลลาร์สหรัฐ และมีวันพักค้างเฉลี่ย 11.14 วันในปี 2562
“นายกรัฐมนตรีเชื่อมั่นในศักยภาพ ชื่อเสียงของไทย และการทํางานสนับสนุนของหน่วยงานที่เกี่ยวข้อง ที่เดินหน้าขับเคลื่อนความร่วมมือเกี่ยวเนื่องกับธุรกิจฮาลาลอย่างต่อเนื่อง ทั้งการค้าและการลงทุน ผลิตภัณฑ์และอาหารฮาลาล รวมถึงการท่องเที่ยว ซึ่งมั่นใจว่าด้วยระบบสนับสนุนที่แข็งแกร่ง และชื่อเสียง คุณภาพที่เป็นที่ยอมรับมายาวนานของผลิตภัณฑ์ไทยที่ผ่านการรับรองฮาลาล ส่งผลให้อุตสาหกรรมฮาลาลของไทยมีความพร้อม และมีศักยภาพที่จะเติบโตในระดับสากลได้อีกมาก” นายอนุชาฯ กล่าว
รัฐบาลไทย-ข่าวทำเนียบรัฐบาล-“ทิพานัน” เผย ครม.มีมติรับทราบแนวทางการพัฒนาพื้นที่เก็บกักน้ำทดแทนบึงเสือดำในพื้นที่บริเวณสถานีแอร์พอร์ต เรล ลิงก์ มักกะสัน
วันอังคารที่ 16 พฤษภาคม 2566
16/05/2566
“ทิพานัน” เผย ครม.มีมติรับทราบแนวทางการพัฒนาพื้นที่เก็บกักน้ําทดแทนบึงเสือดําในพื้นที่บริเวณสถานีแอร์พอร์ต เรล ลิงก์ มักกะสัน
“ทิพานัน” เผย ครม.มีมติรับทราบแนวทางการพัฒนาพื้นที่เก็บกักน้ําทดแทนบึงเสือดําในพื้นที่บริเวณสถานีแอร์พอร์ต เรล ลิงก์ มักกะสัน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 16 พฤษภาคม 2566 ว่า ที่ประชุมครม. มีมติรับทราบแนวทางการพัฒนาพื้นที่เก็บกักน้ําทดแทนบึงเสือดําในพื้นที่บริเวณสถานีแอร์พอร์ต เรล ลิงก์ มักกะสัน (พื้นที่ TOD มักกะสัน) เพื่อสนับสนุนบริการรถไฟของโครงการรถไฟความเร็วสูงเชื่อมสนามบิน (มักกะสัน) ตามที่คณะกรรมการนโยบายเขตพัฒนาพิเศษภาคตะวันออก (กพอ.) เสนอ โดยเป็นไปตามหลักการให้ปรับปรุงความจุของบึงข้างโรงพยาบาลบุรฉัตรไชยากร (โรงพยาบาลฯ) จากเดิม 12,800 ลบ.ม. เพิ่มอีก 17,250 ลบ.ม. รวมทั้งสิ้น 30,050 ลบ.ม.
น.ส.ทิพานัน กล่าวว่า การดําเนินงานเพื่อพัฒนาพื้นที่เก็บกักน้ําทดแทนบึงเสือดําจะขุดเพิ่มความลึกของบึงให้สามารถรองรับความจุน้ําที่เพิ่มขึ้นเพื่อทดแทนพื้นที่กักเก็บน้ําของบึงเสือดําและพัฒนาระบบระบายน้ําเพิ่มเติมในพื้นที่ของ รฟท. เพื่อเพิ่มปริมาตรกักเก็บน้ําของบึงของโรงพยาบาลฯ และระบบระบายน้ําเพิ่มเติม การขุดลอกคลองและการก่อสร้างแนวคลองระบายน้าใหม่เชื่อมบึงมักกะสัน ขนาด 3.50 x 4.00 ม. ความยาวประมาณ 250 ม. ซึ่งทําให้มีปริมาตรกักเก็บน้ําและระบบระบายน้ําไม่น้อยกว่าเดิม ทั้งนี้ ในการปรับปรุงความจุของบึงข้างโรงพยาบาลฯ เอกชนคู่สัญญาจะเป็นผู้รับผิดชอบค่าใช้จ่ายที่เกี่ยวข้องทั้งหมดและ กทม. จะเป็นผู้ดําเนินการจัดซื้อจัดจ้างเพื่อขยายความจุของบึงข้างโรงพยาบาลฯ โดยไม่กระทบต่องบฯ และเงินร่วมลงทุนของรัฐ
“นอกจากนี้ การดําเนินการดังกล่าว จะเป็นไปตามความเห็นของสํานักงานทรัพยากรน้ําแห่งชาติ (สทนช.) ที่คํานึงถึงความมั่นคงของลาดตลิ่ง และการบริหารจัดการน้ําเพื่อไม่ให้เกิดผลกระทบต่อการระบายน้ําของบึงในอนาคต และขอให้ รฟท. ประสานการดําเนินงานร่วมกับ กทม. อย่างใกล้ชิด เพื่อให้การดําเนินงานบรรลุวัตถุประสงค์ของการพัฒนาพื้นที่ดังกล่าว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-หน้าที่ของผู้ประกอบการนิติบุคคลและผู้ตรวจสอบและรับรองบัญชีในการจัดทำและตรวจสอบงบการเงิน
วันอังคารที่ 16 พฤษภาคม 2566
16/05/2566
หน้าที่ของผู้ประกอบการนิติบุคคลและผู้ตรวจสอบและรับรองบัญชีในการจัดทําและตรวจสอบงบการเงิน
ช่วงเดือน พ.ค.2566 เป็นช่วงเวลาของการยื่นแบบ ภ.ง.ด.50 และงบการเงินของนิติบุคคลที่มีรอบระยะเวลาบัญชีสิ้นสุดในวันที่ 31 ธ.ค.2565 ซึ่งตามประมวลรัษฎากรบัญญัติให้นิติบุคคล ต้องมีผู้ตรวจสอบและรับรองบัญชี ตรวจสอบและรับรองงบการเงิน
ด้วยในช่วงเดือนพฤษภาคม 2566 เป็นช่วงเวลาของการยื่นแบบ ภ.ง.ด.50 และงบการเงินของนิติบุคคลที่มีรอบระยะเวลาบัญชีสิ้นสุดในวันที่ 31 ธันวาคม 2565 ซึ่งตามประมวลรัษฎากรบัญญัติให้นิติบุคคล (ห้างหุ้นส่วนจดทะเบียน บริษัทจํากัด กิจการร่วมค้า) ต้องมีผู้ตรวจสอบและรับรองบัญชี (ได้แก่ ผู้สอบบัญชีภาษีอากร และผู้สอบบัญชีรับอนุญาต) ตรวจสอบและรับรองงบการเงิน แต่จากการตรวจสอบพบว่าในรายงานการตรวจสอบและรับรองบัญชีของผู้สอบบัญชีภาษีอากร หรือรายงานการสอบบัญชีของผู้สอบบัญชีรับอนุญาต ไม่แสดงความเห็นหรือแสดงความเห็นแบบมีเงื่อนไขว่า "ไม่สามารถตรวจสอบตามแนวทางที่กําหนดได้ เนื่องจากนิติบุคคลไม่ได้ส่งเอกสารประกอบการลงบัญชีให้ตรวจสอบ จึงไม่สามารถให้ความเห็นต่อรายการดังกล่าวได้" กรมสรรพากรจึงขอประชาสัมพันธ์ให้ผู้ประกอบการนิติบุคคล และผู้ตรวจสอบและรับรองบัญชี ทราบและปฏิบัติ ดังนี้
1. นิติบุคคลมีหน้าที่จัดทําบัญชี และส่งมอบเอกสารที่ใช้ประกอบการลงบัญชีให้แก่ผู้ทําบัญชีให้ถูกต้องครบถ้วน หากไม่ปฏิบัติตามมีความผิดตามพระราชบัญญัติการบัญชี พ.ศ. 2543 และมีหน้าที่ตรวจทานความถูกต้องของรายงานการตรวจสอบและรับรองบัญชีหรือรายงานของผู้สอบบัญชีรับอนุญาต รวมทั้งตรวจสอบความถูกต้องครบถ้วน ของงบการเงิน แบบ ภ.ง.ด.50 และแบบแจ้งที่เกี่ยวข้องก่อนลงนาม เมื่อลงนามในเอกสารดังกล่าวแล้วถือเป็นการยินยอมและรับผิดชอบต่องบการเงิน ไม่สามารถปฏิเสธความรับผิดชอบได้
2. สําหรับผู้ตรวจสอบและรับรองบัญชีหากไม่ได้รับเอกสารที่ใช้ประกอบการลงบัญชีจะต้องมีหนังสือร้องขอเอกสารจากนิติบุคคล หากไม่สามารถร้องขอได้จะต้องมีเอกสารพิสูจน์การถูกจํากัดขอบเขตและจะต้องแสดงวิธีการตรวจสอบอื่นที่ทําได้ไว้ในกระดาษทําการ อนึ่ง กรณีที่ได้รับเอกสารจากนิติบุคคล แต่รายงานว่านิติบุคคลไม่ได้ส่งมอบเอกสารถือเป็นการรายงานเท็จ ผู้ตรวจสอบและรับรองบัญชีอาจถูกเพิกถอนใบอนุญาต
หากมีข้อสงสัยสามารถสอบถามข้อมูลเพิ่มเติมได้ที่กองมาตรฐานการสอบบัญชีภาษีอากร โทร. 02-272-9172, 02-272-9174 และ 02-272-9816 หรือสํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-นายกฯ ขอบคุณกำลังใจจากประชาชน ยินดีกับทุกพรรคการเมืองที่ได้รับคะแนนเสียง เผยระหว่างรอรัฐบาลใหม่จะปฏิบัติหน้าที่นายกฯ และหัวหน้ารัฐบาลต่อไปให้ดีที่สุด
วันอังคารที่ 16 พฤษภาคม 2566
16/05/2566
นายกฯ ขอบคุณกําลังใจจากประชาชน ยินดีกับทุกพรรคการเมืองที่ได้รับคะแนนเสียง เผยระหว่างรอรัฐบาลใหม่จะปฏิบัติหน้าที่นายกฯ และหัวหน้ารัฐบาลต่อไปให้ดีที่สุด
นายกฯ ขอบคุณกําลังใจจากประชาชน ยินดีกับทุกพรรคการเมืองที่ได้รับคะแนนเสียง เผยระหว่างรอรัฐบาลใหม่จะปฏิบัติหน้าที่นายกฯ และหัวหน้ารัฐบาลต่อไปให้ดีที่สุด
วันนี้ (16 พฤษภาคม 2566) เวลา 11.50 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี โดยนายกรัฐมนตรีกล่าวในนามของรัฐบาลตลอดระยะเวลาที่ผ่านมา ขอขอบคุณประชาชนทุกคนที่ได้ให้กําลังใจในการทํางานของรัฐบาลมาโดยตลอด และในวันนี้ได้ผ่านการเลือกตั้งตามกระบวนการของระบอบประชาธิปไตยแล้ว ขอบคุณประชาชนที่ออกมาใช้สิทธิของตนเอง และขอแสดงความยินดีกับทุกพรรคการเมืองที่ได้รับคะแนนเสียงจากประชาชน จากนี้ไปเป็นขั้นตอนของการดําเนินการจัดตั้งรัฐบาล โดยระหว่างรอรัฐบาลใหม่เข้ามาปฏิบัติหน้าที่นั้นจะขอปฏิบัติหน้าที่ในฐานะนายกรัฐมนตรีและหัวหน้ารัฐบาลต่อไปให้ดีที่สุด
พร้อมกันนี้ นายกรัฐมนตรีขอให้ประชาชนได้ร่วมมือกันสร้างความรัก ความสามัคคี ความมีเสถียรภาพให้กับประเทศชาติโดยปราศจากความขัดแย้ง ร่วมมือกันในการพัฒนาชาติ บ้านเมืองต่อไป ทั้งนี้เพื่อให้เกิดความมั่นคง มั่งคั่ง และยั่งยืน ยึดมั่นในสถาบันหลักของชาติให้มั่นคงและปลอดภัย เพื่อความเจริญก้าวหน้าของประเทศชาติและอนาคตของคนไทยทุกคนตลอดไป